**Ministru kabineta rīkojuma “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” projekta  
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – Projekts) izstrādāts, balstoties uz 2020.gada 14.jūlija Ministru kabineta noteikumiem "Covid-19 skarto tūrisma nozares saimnieciskās darbības veicēju atbalsta piešķiršanas kārtība" (prot. Nr. 44 41. §), un Ministru kabineta 2018. gada 17. jūlija noteikumu Nr. 421 “Kārtība, kādā veic gadskārtējā valsts budžeta likumā noteiktās apropriācijas izmaiņas” 43. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020.gada 14.jūlija Ministru kabinetā apstiprināti Ministru kabineta noteikumi "Covid-19 skarto tūrisma nozares saimnieciskās darbības veicēju atbalsta piešķiršanas kārtība" (prot. Nr. 44 41. §), kas paredz sniegt atbalstu tūrisma nozares saimnieciskās darbības veicējiem, kuru darbību ietekmējusi Covid-19 izplatība, par kopējo finansējumu 19 360 000 *euro* apmērā. Minētās programmas administrējošā iestāde ir Latvijas Investīciju un attīstības aģentūra (turpmāk – LIAA).  Spēkā esošā kārtība atbilstoši 2020.gada 14.jūlija noteikumos Nr.455 “Covid-19 skarto tūrisma nozares saimnieciskās darbības veicēju atbalsta piešķiršanas kārtība” (turpmāk – MK noteikumi Nr.455) nosaka kritērijus un kārtību granta piešķiršanai krīzes skartajiem nodokļu maksātājiem – tūrisma un ar to saistīto (pasākumu) nozaru saimnieciskās darbības veicējiem (turpmāk – saimnieciskās darbības veicējiem) – Covid-19 krīzes seku pārvarēšanai.  Pirmās kārtas pieteikšanās ir beigusies 30.septembrī. Saskaņā ar MK noteikumiem Nr.455 pēc LIAA sniegtās informācijas saimnieciskās darbības veicējiem atbalsts ir izmaksāts par kopējo summu 14 613 710 euro apmērā. EM norāda, ka atbalsta ietvarā paredzētais un valdības piešķirtais finansējums sastādīja 19 360 000 euro. Attiecīgi, veidojās atlikums, uz kura bāzes tika organizēta otrā kārta pieteikumu pieņemšanai tūrisma nozares saimnieciskās darbības veicējiem. Papildus tam, pirms tika organizēta otrā kārta pieteikumu pieņemšanai, 2020.gada 3.novembrī Ministru kabinets apstiprināja grozījumus MK Noteikumos Nr. 455, kas paredzēja veicot divus būtiskus papildinājumus programmas nosacījumos, pirmkārt, iekļaujot atbalstāmajās izmaksās operacionālo izmaksu segšanu viesnīcām (*4 euro/kvadrātmetrā*) un, otrkārt, ļaujot atbalstam pieteikties arī tūrisma uzņēmumiem, kuri dibināti pēc 2019.gada jūnija, kuri attiecīgi līdz šim nekvalificējās atbalstam, ņemot vērā, ka bija jāpierāda apgrozījuma samazinājums (2020.gada jūnijs pret 2019.gada jūniju).  Līdz ar to LIAA 2020.gada 4.-18.decembrī organizēja otro kārtu pieteikumu pieņemšanai tūrisma nozares saimnieciskās darbības veicējiem. No 4. līdz 18. decembrim atbalsta pieteikumus LIAA iesniedza 318 uzņēmumi. Līdz 2020.gada 30. decembrim tika izvērtēti 141 iesniegumi par kopējo 2020.gadā izmaksāto summu 1 717 973.55 EUR (t.sk. 6 iesniegumi noraidīti un 4 anulēti). Ņemot vērā, ka 2020.gadā pēc projektu iesnieguma termiņa beigām bija palikušas tikai 6 darba dienas, 177 iesniegumu vērtēšana tika pārcelta un noslēgsies 2021.gadā, kas sevī ietver arī to, ka atbalsts, gadījumā ja šie iesniegumi tiks apstiprināti, tiks izmaksāts 2021.gadā (**kopējā 177 iesniegumu pieprasītā atbalsta summa ir 2 555 465 euro**).  Lai veiktu finansējuma izmaksu atbalsta saņēmējiem (LIAA piecu dienu laikā no lēmuma pieņemšanas dienas izmaksā atbalstu), Ekonomikas ministrijai normatīvajos aktos noteiktajā kārtībā nepieciešams sagatavot un iesniegt Finanšu ministrijā pieprasījumu par minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem". |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Latvijas Investīciju un attīstības aģentūra. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts nerada ietekmi uz tautsaimniecības attīstību un administratīvo slogu. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | | 2021 | | Turpmākie trīs gadi (*euro*) | | | | |
| 2022 | | 2023 | | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru  2023. gadam |
| 1 | | 2 | 3 | 4 | 5 | 6 | 7 | 8 |
| 1. Budžeta ieņēmumi | | 0 | 0 | 0 | 0 | 0 | 0 | 0 |
| 1.1. valsts pamatbudžets | | 0 | 0 | 0 | 0 | 0 | 0 | 0 |
| 1.2. valsts speciālais budžets | | 0 | 0 | 0 | 0 | 0 | 0 | 0 |
| 1.3. pašvaldību budžets | | 0 | 0 | 0 | 0 | 0 | 0 | 0 |
| 2. Budžeta izdevumi | | 0 | 2 555 465 | 0 | 0 | 0 | 0 | 0 |
| 2.1. valsts pamatbudžets | | 0 | 2 555 465 | 0 | 0 | 0 | 0 | 0 |
| 2.2. valsts speciālais budžets | | 0 | 0 | 0 | 0 | 0 | 0 | 0 |
| 2.3. pašvaldību budžets | | 0 | 0 | 0 | 0 | 0 | 0 | 0 |
| 3. Finansiālā ietekme | | 0 | -2 555 465 | 0 | 0 | 0 | 0 | 0 |
| 3.1. valsts pamatbudžets | | 0 | -2 555 465 | 0 | 0 | 0 | 0 | 0 |
| 3.2. speciālais budžets | | 0 | 0 | 0 | 0 | 0 | 0 | 0 |
| 3.3. pašvaldību budžets | | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | X | +2 555 465 | X | 0 | X | 0 | 0 |
| 5. Precizēta finansiālā ietekme | | X | 0 | X | 0 | X | 0 | 0 |
| 5.1. valsts pamatbudžets | | 0 | 0 | 0 | 0 |
| 5.2. speciālais budžets | | 0 | 0 | 0 | 0 |
| 5.3. pašvaldību budžets | | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | | Atbilstoši LIAA uz 30.12.2020. sniegtajai informācijai no otrajā kārtā iesniegtajiem 318 iesniegumi 2020.gadā tika izvērtēti 141 iesniegumi, kā rezultātā vēl 2020.gadā izmaksātā atbalsta summa sastādīja 1 717 973.55 euro. **2021.gadā vērtēšana turpinās 177 iesniegumiem par kopējo summu 2 555 465 euro.** | | | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Amata vietu skaita izmaiņas | | Projekts šo jomu neskar. | | | | | | |
| 8. Cita informācija | | Lai Latvijas Investīciju un attīstības aģentūra varētu sniegt atbalstu nozares saimnieciskās darbības veicējiem, kuru darbību ietekmējusi Covid-19 izplatība, finansējums, kas nepārsniedz 2 555 465 *euro* tiks pārdalīts Ekonomikas ministrijai no 74.resora „Gadskārtējā valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem” atbilstoši faktiski nepieciešamajam apmēram. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts nerada ietekmi uz spēkā esošo tiesību normu sistēmu. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts nerada ietekmi uz Latvijas Republikas starptautiskajām saistībām. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija, Latvijas Investīciju un attīstības aģentūra. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts nerada ietekmi uz pārvaldes funkcijām un institucionālo struktūru. |
| 3. | Cita informācija | Nav |

**Ekonomikas ministrs Jānis Vitenbergs**

**Vīza: valsts sekretārs Edmunds Valantis**

Lazdiņš, 67013186

Aigars.Lazdins@em.gov.lv